《水帘洞》
宋代·张镇孙

岧峣仙境倚层丘，百尺泠泠瀑素流。
春长绿莎成绣幕，夜留新月作琼钩。
涧边云护千年韭，岩底凉生六月秋。
欲访安期何处觅，药炉丹灶且追游。

作者简介：南海人，字鼎卿，号粤溪。少博学强记。度宗咸淳七年进士第一。授秘书省正字，迁校书郎，出通判婺州，迎养双亲。恭帝德祐元年元兵至，因奉父母归，被幼落职。端宗景炎元年诏起为龙图阁待制、广东制置使兼经略安抚。次年，逐退元兵，复广州，诏褒赏。至冬，元兵复会师攻广州，因力不支，被执而死。文天祥以诗悼之。